ઈડર તાલુકાના બડોલી આઉટ પોસ્ટની હદમાં આવતાં વાંટડા ગામમાં ખેતી કરીને ગુજરાન ચલાવતો બત્રીસ વર્ષીય ખેડૂત ગત સાંજે ખેતરમાં થઈને ગામમાં જવા નીકળ્યો, પરંતુ સવાર સુધી પરત ન ફરતાં તેના પરીવારજનોને તેની ચિંતા થઈ રહી હતી તેવામાં સમાચાર મળ્યા કે નજીક આવેલા એક ખેતરમાં તેની મૃતદેહ પડયો છે, જેથી તાત્કાલિક પરીવારના લોકો તેમજ ગ્રામજનો ઘટનાસ્થળે પહોંચીને જોતા ખેડૂતના શરીર ઉપર કોઈ જગંલી વન્ય પ્રાણીએ હુમલો કરીને મોતને ઘાટ ઉતારી દીધો છે, જે અંગે ઈડર પીઆઈ એ. વી. દેસાઈ અને વન વિભાગને જાણ કરવામાં આવતાં એડી નોંધીને મૃતક ખેડૂતને મોતને ઘાટ ઉતારનાર વન્ય પ્રાણીની ઓળખ મેળવવા માટેની કાર્યવાહી હાથ ધરાઈ છે.